
TECHNINĖ SPECIFIKACIJA 

Viešoji įstaiga „Investuok Lietuvoje“ (toliau – IL arba Perkančioji organizacija) siekia pritraukti tiesiogines užsienio investicijas (TUI) iš gyvybės mokslų (biotechnologijų ir (ar) pramoninės biotechnologijos ir (ar) bio-gamybos) subsektoriuose veikiančių įmonių (toliau – Investicijos) į Lietuvos Respubliką (toliau – Lietuva). Atsižvelgiant į tai, kad: 
· IL ieško efektyviausio ir patogiausio būdo generuoti potencialių investuotojų kontaktus (angl. leads – įmonės, kurios ieško naujų lokacijų savo gamybos veiklai plėsti);
· Lietuvoje didžiausią investicinį potencialą turinčiais subsektoriais laikomi biocheminiai produktai, bio-grįstos medžiagos, alternatyvus maistas, biotechnologinė farmacijos pramonė, biokuras, bioprocesai ir susijusios sritys;
· IL ieško tiekėjų, turinčių sukurtą tarptautinį kontaktų tinklą, galinčių tiesiogiai pasiekti sprendimų priėmėjus be išsamios išankstinės analizės ar lauko tyrimų.
1. Pirkimo objektas – Pirkimo objektas yra identifikuoti, kvalifikuoti ir įtraukti į sąveiką tikslines įmones, veikiančias gyvybės mokslų sektoriaus subsektoriuose (biotechnologijų ir (ar) pramoninės biotechnologijos ir (ar) bio-gamybos), kurios gali būti suinteresuotos plėtoti gamybos veiklą Lietuvoje, ir sukurti struktūrizuotą bendradarbiavimą tarp IL ir šių įmonių. Tiekėjas turi pateikti šiuos rezultatus:
1.1. Atitinkamų įmonių Ilgasis sąrašas (long list);
1.2. Prioritetinių įmonių, kurios rodo susidomėjimą potencialiomis investicijomis, trumpasis sąrašas (short list);
1.3. Patvirtinti sprendimų priėmėjų kontaktai ir inicijuoti įvadiniai skambučiai.
2. Paslaugų apimtis, reikalavimai ir kokybė: 
2.1. Sutarties bendra trukmė – 11 mėnesių nuo jos pasirašymo dienos, Ilgasis sąrašas turi būti pateiktas per 60 kalendorinių dienų nuo sutarties pasirašymo, Trumpasis sąrašas – per 9 mėnesius nuo sutarties pasirašymo, kvalifikuoti skambučiai turi būti įgyvendinti per visą sutarties laikotarpį.
2.2. Paslaugų detalus aprašymas: 
2.2.1. Ilgojo sąrašo parengimas:
2.2.1.1. Tiekėjas turi naudoti savo duomenų bazes, sektoriaus žinias, profesinius ryšius ir rinkos analizės įrankius, kad parengtų ne mažiau kaip 20 įmonių sąrašą. Įmonės turi veikti gyvybės mokslų sektoriuje (biotechnologijų ir (ar) pramoninės biotechnologijos ir (ar) bio-gamybos srityse), atitinkančios Investuok Lietuvoje strateginius prioritetus. Tiekėjas turi pagrįstai manyti, kad šios įmonės gali turėti esamą ar potencialų susidomėjimą steigti gamybos pajėgumus ir vykdyti plyno lauko (greenfield) tipo investicinius projektus Europoje (pageidautina – EEE šalyse) per ateinančius 2–3 metus.
2.2.1.2. Tiekėjas turi įvertinti ir kvalifikuoti šias įmones pagal Lietuvos vertės pasiūlymą, atsižvelgdamas į: veiklos sritis, finansinę būklę (nuosavas kapitalas arba pritrauktos lėšos bent „Seed“ ar „A“ etape ir atliekama gamybos pajėgumų analizė), infrastruktūros poreikius, plėtros potencialą, atitikimą Lietuvos kompetencijoms ir galimybėms.
2.2.2. Trumpojo sąrašo parengimas:
2.2.2.1. Iš ilgojo sąrašo sudaryti ne mažiau kaip 6 kvalifikuotų įmonių sąrašą, kurios rodo aktyvius ar planuojamus plėtros projektus ir aiškų strateginį atitikimą Lietuvai (atitikimas turi būti vertinamas kartu su „Investuok Lietuvoje“, identifikuojant pagrindinius veiksnius (pvz.: žaliavas, infrastruktūrą, skatinimo priemones, partnerius ar specialistų poreikį)). Tiekėjas turi užtikrinti, kad bent 80 % trumpojo sąrašo projektų: demonstruotų potencialią investicijų vertę ne mažesnę nei 50 mln. EUR (CAPEX); turėtų rašytinį (konfidencialų) patvirtinimą „Investuok Lietuvoje“, patvirtinantį projekto potencialą; ir turėtų identifikuotus pagrindinius plyno lauko (greenfield) projekto veiksnius (žaliavos, infrastruktūra, paskatos, partneriai, talentai).
2.2.2.2. Kiekvienai trumpojo sąrašo įmonei pateikti patvirtintą sprendimų priėmėjo kontaktą (vadovas, direktorius ar projekto vadovas, turintis teisę priimti sprendimus dėl vietos parinkimo). Kontaktinė informacija turi apimti el. pašto adresą ir pareigas įmonėje.
2.2.3. Susitikimų su potencialiais investuotojais organizavimas 
2.2.3.1. Kiekvienai trumpojo sąrašo įmonei turi būti surengtas įvadinis susitikimas (virtualus arba gyvas) su patvirtintu sprendimų priėmėju. Susitikimai turi vykti anglų kalba. Už kiekvieną sėkmingai suorganizuotą ir įvykusį susitikimą tiekėjui bus mokamas sėkmės mokestis (success fee).

3. Sutarties vykdymo priežiūra: 
3.1. Visi pateikiami rezultatai (deliverables) turi būti peržiūrėti ir patvirtinti Investuok Lietuvoje. Rezultatai, neatitinkantys sutartų kokybės standartų ar techninių specifikacijų, bus laikomi nepriimtais, kol tiekėjas savo sąskaita juos ištaisys.

4. Aplinkos apsaugos kriterijai 
Šiam pirkimui taikomi aplinkos apsaugos principai:  
4.1. Jeigu Sutarties vykdymo metu atsirastų poreikis organizuoti susitikimą (-us), susitikimas (-ai) būtų vykdomi nuotoliniu būdu. Jeigu neįmanoma susitikimo (-ų) vykdyti nuotoliniu būdu, susitikimo (-ų) metu negali būti naudojami vienkartiniai indai, turi būti geriamas stalo vanduo.
4.2. Vykdant Sutartį mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama techninė dokumentacija, ataskaitos ir (ar) kiti su Sutarties vykdymu susiję dokumentai (įskaitant mokėjimo dokumentus), teikiami tik elektroniniu formatu, o techninės dokumentacijos galutinės versijos ir (ar) kita dokumentacija, kuri turi būti pasirašoma, pasirašoma elektroniniu parašu (įskaitant ir šią Sutartį ir jos pakeitimus). Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) PO nurodo tokį būtinumą. Esant būtinybei spausdinti, naudojamas perdirbtas popierius, kuris atitinka reikalavimus, patvirtintus aktualios redakcijos Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“.

